Erik Skovgaard Knudsen

Erik Skovgaard Knudsen (født 1981) er en dansk tidligere landsholdsrytter, der er verdensmester i mountainbike-orientering (MTBO).
Han har også fem gange vundet europamesterskabet (EM) i MTBO.

Erik Skovgaard Knudsen har desuden to gange vundet Det Internationale Orienteringsforbunds samlede World Cup i MTBO for mænd.

Herudover har Erik Skovgaard Knudsen vundet tre danske mesterskaber (DM) i MTBO. Erik Skovgaard Knudsen har tidligere kørt MTBO for Faaborg OK, i 2013 kørte han for OK Pan Aarhus.

Erik Skovgaard Knudsen har også kørt mountainbike.
I 2014 vandt han et 700 km. offroad løb i Norge.

Resultater i MTBO

VM 
Erik Skovgaard Knudsen vandt som afsluttende rytter guld ved verdensmesterskabet (VM) i Italien (2011) på herre-stafetten sammen med Bjarke Refslund og Lasse Brun Pedersen. Herudover vandt han sølv på langdistancen og bronze på sprintdistancen.

Ved VM i Portugal (2010) vandt Erik Skovgaard Knudsen en individuel bronzemedalje på langdistancen samt sølv som anden-rytter på herre-stafetten sammen med Bjarke Refslund og Lasse Brun Pedersen.

EM 
Erik Skovgaard Knudsen har vundet EM-titlen fem gange og har herudover vundet to EM-medaljer fordelt på tre europamesterskaber.

Erik Skovgaard Knudsen lavede et hattrick ved EM i Rusland i 2011, idet han vandt guld på de tre individuelle distancer: Lang, Mellem og Sprint.
Ved EM i Danmark (2009) vandt Erik Skovgaard Knudsen tre medaljer: guld på mellemdistancen, sølv på langdistancen og bronze på sprintdistancen. Mens han ved EM i Lithauen (2008) vandt guld som anden-rytter på herre-stafetten sammen med Allan Jensen og Lasse Brun Pedersen.

World Cup 
Erik Skovgaard Knudsen har i både 2010 og 2011 vundet Det Internationale Orienteringsforbunds samlede World Cup i MTBO for mænd. I 2010 indgik de syv bedste resultater fra ti World Cup-løb afholdt i fire lande, mens det i 2011 var de syv bedste resultater ud af 11 løb, der også var afholdt i fire lande.

Erik Skovgaard Knudsen har i alt vundet fire World Cup-sejre: I 2010 vandt han den første World Cup-sejr, det var på sprintdistancen i Italien. I Ungarn i 2011 vandt han guld på både sprintdistancen og på massestarten. Disse guldmedaljer fulgte han op med endnu en World Cup-sejr på langdistancen i Sverige (2011).

Oversigt over World Cup-sejre

DM 
Erik Skovgaard Knudsen har i perioden 2007-2013 vundet fem medaljer ved danmarksmesterskabet (DM) i MTBO, de tre var af guld.
I 2009, 2010 og 2011 vandt Erik Skovgaard Knudsen DM-titlen på lang-distancen i MTBO, mens han vandt sølv på langdistancen i 2007 og 2013.

Medaljeoversigt ved danske mesterskaber

2013
 , Lang (Svinkløv)

2011
 , Lang (Gribskov Søskoven og Mårum)

2010
 , Lang (Silkeborg)

2009
 , Lang (Blåbjerg Plantage)

2007
 , Lang (Rold skov)

Resultater i MTB 
I 2014 vandt Erik Skovgaard Knudsen sammen med Per Thomsen fra Team Craft/Racing Viking det 700 km lange MTB-løb ’Offroad Finnmark’ i Norge.

Andre udmærkelser 
Erik Skovgaard Knudsen er to gange blevet udnævnt til årets MTBO-rytter i Dansk Orienterings-Forbund (i 2009 og i 2011).

References

Eksterne henvisninger 
 Erik Skovgaard Knudsens profil – International Orienteering Federation (på engelsk)
 Oversigt over Erik Skovgaard Knudsens Internationale resultater i MTBO

Mountainbike-orienteringsryttere fra Danmark
Mandlige cykelryttere fra Danmark
Verdensmestre i mountainbike-orientering